เพศชาย อายุ 25 สส. 178 นน. 76 มีอาการผื่นคันเกิดขึ้นทั่วร่างกายครับ เป็นมาประมาณ 2 อาทิตย์ได้ เป็น ๆ หาย ๆ ครับ พอจุดนี้หายแล้ว อีกจุดก็ขึ้นมาอีก ไม่หมดไปซักทีครับ (ตรวจ HIV กับซิฟิลิซไปเมื่อเดือนที่แล้ว ผลปกติดีครับ)1. ตัวนี้เป็นผื่นที่ขึ้นเมื่อวานที่ข้อศอกขวา ภาพนี้เป็นผื่นที่แก้มก้นเกิดเมื่อวานครับ อันนี้เป็นผื่นที่แผ่นหลังครับ ตอนนี้หายแล้ว ภาพนี้เป็นผื่นที่ท้องแขนซ้ายครับ มีอาการคัน
สวัสดีค่ะ อาการเป็นผื่นคันตามตัว แขน ขา แก้มก้น เป็นๆหายๆ ลักษณะคล้ายกับในรูปแนบนั้น อาจจะเป็นสาเหตุจาก ผื่นผิวหนังอักเสบจากผื่นภูมิแพ้ผิวหนัง ผื่นจากการระคายหรือการแพ้สัมผัสสารที่มาโดนที่ผิวหนัง แผลการถูกแมลงกัด การติดเชื้อแบคทีเรียที่ผิวหนังแต่กลุ่มการติดเชื้อแบคทีเรียนี้มักไม่คันมากจากลักษณะ ไม่แน่ใจว่ามีการแกะเกาจนเกินเป็นสะเก็ดขึ้นมาตรงกลางหรือไม่ ถ้าเป็นสะเก็ดจากการแกะเกาจะค่อยๆดีขึ้นได้เองถ้าไม่ไปแกะเกาเพิ่มอีก แต่ถ้าเป็นสะเก็ดแบบนี้ตั้งแต่แรก มีลักษณะเหมือนเนื้อตายตรงกลาง อาจต้องนึกถึงกลุ่มการติดเชื้อแบคทีเรียไว้มากถ้ายังมีผื่นขึ้นมาเรื่อยๆ ยุบที่หนึ่ง ก็ไปขึ้นต่ออีกที่หนึ่ง เจ็บ บวม เยอะ มีโรคประจำตัวใดๆที่ส่งผลต่อภูมิคุ้มกันของร่างกาย หรือมีการกินยากดภูมิ ควรไปพบแพทย์เพื่อตรวจประเมิน ในเบื้องต้นไม่ไปแกะเกา ใช้น้ำเปล่าหรือน้ำเกลือทางการแพทย์ล้างให้สะอาดเบาๆได้ ถ้ามีแผลเปิดสามารถใช้ผ้าก๊อซสะอาดปิดเอาไว้ได้